После напуштања професионалне балетске сцене 1931. године добија диплому бечке Академије и од Министарства просвете у Београду добија дозволу за отварање сопствене "школе за ритмику и пластичне игре". По угледу на бечки радио 1939. сваког јутра, емитује часове гимнастике на Радио Београду, који су били веома популарни. Исте године је одржала и свој први јавни час, а када је припремала други, избио је рат и фашистичке бомбе су уништиле њен стан и студио, у бомбардовању Београда априла 1941. године.